《法会三日上之临幸十三日天雨娑罗树子近臣得之以奏献焉十四日诏皇太子诸王同观法会赋迎驾》
明代·夷简

千骑东华玉辇来，钟山浑胜妙高台。旌旗宝树重重入，楼阁香云一一开。

仙仗斋从三日幸，春官诏许五王陪。近臣共说天颜喜，收得婆罗树子回。

作者简介：杭州人，与止庵德祥禅师俱为平山嗣，主南屏净慈。